Филозофски факултет

Департман за руски језик и књижевност

Наставно-научном већу

На седници Већа департмана за руски језик и књижевност, одржаној 8.5.2018. год, донет је

предлог одлуке

о корекцији студијског програма ОАС руског језика и књижевности, која минимално мења укупну структуру и садржину студијског програма.

1. Корекција се односи на промену кредита по једног предмета из два изборна блока: изборног блока 5 (**Психологија**) и изборног блока 6 (**Педагогија**), у садашњем програму вреднованих са 5 ЕСПБ. Предложена корекција од 1 ЕСПБ обезбедила би студентима уписаним на студијски програм ОАС руског језика и књижевности 2014. године могућност запошљавања након дипломирања, у складу са захтевима новог *Закона о основама система образовања и васпитања* од 29.9.2017. године („Сл. гл РС“ 88/2017). Такође, овом корекцијом би се постигло неопходно уједначавање броја кредита са другим студијским програмима, на којима се такође слушају наведени предмети исте спецификације и садржине;
2. Корекција се односи на измену редоследа два изборна блока (7 и 8а) у 7. и 8. семестру ОАС руског језика и књижевности, без икакве измене предмета који улазе у дате блокове. Ова измена је потребна ради усаглашавања семестра у коме се за предмете изборног блока 8а: **Медијске комуникације** и **Креативно писање** организује настава на Департману за српски језик и књижевност. Стога је потребно да се изборни блок 8а премести у јесењи (седми) семестар, а изборни блок 7 у пролећни (осми) семестар програма ОАС руског језика и књижевности.

У прилогу достављамо предлог нових релевантних акредитационих докумената:

1. Табела 5.1. Распоред предмета по семестрима и годинама студија за студијски програм програма ОАС руског језика и књижевности
2. Табеле 5.2. Спецификација предмета

У Нишу, 8.5.2018. год. Управник Департмана за руски језик и

књижевност

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Доц. др Велимир Илић